《将进酒三首 其二》
元代·胡奎

四座且勿喧，听我歌长谣。百年三万六千夜，百年三万六千朝。

三万六千朝与夜，几度花开与花谢。杯行到手请勿辞，金尽床头莫论价。

不见洛阳城里人，化为北邙山下尘。今朝共饮碧玉醑，明日更漉乌纱巾。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。